**Прилагане на методология за описване отразяването от медиите на действията на „Хизбула“ на фона на събитията в Сирия[[1]](#footnote-1):**

1. **Вестник *24 часа* (август 2013 – януари 2014)**

**Проф. д.н. Толя Стоицова**

Защо продължава интересът ни към ливанската шиитска организация „Хизбула“ и по-конкретно – как се отразяват събитията, свързани с нейните действия, в едни от най-популярните български всекидневници?

Актуалната причина, която отново обърна вниманието ни към „Хизбула“, е фактът, че организацията има отношение към случващото се в Сирия. А България е чувствителна на тази тема. Притокът на бежанци от Сирия в България затрудни държавата ни не само институционално – къде и как да се организират бежански лагери, да се намери адекватно финансиране за по-големия от очаквания поток от бягащи хора. Нашите граждани, особено тези в непосредствена близост до бежанските лагери, проявиха диаметрално противоположно поведение. От пряката помощ и грижа за сирийските бежанци[[2]](#footnote-2) до бунтове и митинги с искане да се закрият или преместят бежанските лагери[[3]](#footnote-3). Всичко това ни накара през 2013 – 2014 г. да продължим започнатите от нас през 2012 г.изследвания[[4]](#footnote-4) на това какво комуникира българската преса за една съвременна и не за пренебрегване терористична организация, каквато е „Хизбула“.

Въпросът защо изследваме използването на фигуративния език в пресата е свързан със същността на специална авторова методика, която претендира, че описва точно отразяването от страна на медиите на извършени терористичните актове[[5]](#footnote-5), което благоприятства разбирането за влиянието на журналистическите материали върху отношението на обществото към тази негативни явления и процеси. В този смисъл реторичният и социално психологичният анализ взаимно се допълват.

Затова и фигуративно, първичните данни, които представяме, сме нарекли „Хизбула“ 2. За шест месеца – от август 2013 до януари 2014 г. са изследвани 3 всекидневника: в. 24 часа, в. Труд и в. Дневник. В настоящия материал предлагаме данните за *в.* *24 часа*.

Умишлено представяме първичните данни в 3 последователни материала, тъй като една от целите на проекта ни беше да популяризираме начина на приложение на методиката, детайлно представена в първата ни студия за „Хизбула“, в съавторство с доц. д-р Мира Майер. При представяне на обобщени, вторични резултати, е трудно да се види конкретното приложение на методиката.

Пак нарочно, спазвайки научните критерии за представяне на данни, не предлагаме интерпретация на резултатите, за да могат заинтересованите изследователи, на основата на тези първични данни, да се опитат да достигнат до собствени изводи.

Подготвя се втора студия за „Хизбула“ с автор. Проф. Стоицова за Годишник 2014 на департамент „Масови комуникации, в която ще бъдат представени обобщените резултати и от трите вестника[[6]](#footnote-6).

1. **Разпределение на материалите от *в.* *24 часа* – 14 статии за 6 месеца; 4 – посветени изцяло на Хизбула и 10, в които се споменава „Хизбула“ (ключова дума)**

|  |  |
| --- | --- |
| **Месец и година на публикуване** | **Брой статии** |
| **Август 2013** | **1** |
| **Септември 2013** | **4** |
| **Октомври 2013** | **2** |
| **Ноември 2013** | **2** |
| **Декември 2013** | **4** |
| **Януари 2014** | **1** |

**Патерн на разпределение на публикуването на журналистическите материали за**

**6-месечния период**

1. **Типология на статиите**

Според използваната от нас методология, статиите могат да се категоризират в 3 типа. В случя с *в.24 часа* установихме, че статиите се разпределяткакто следва:

1. Рефелективни**– 1** (Атентатът в Бургас)

Пример: “Убитият шеф на “Хизбула” спретнал атентата в Бургас” (5.12.2013)

*“Командирът на "Хизбула", който е един от най-приближените хора на нейния лидер Хасан Насрала, бе причакан пред дома си в ливанската столица. Отговорност за убийството му пое малко известната сунитска групировка "Ахрар ал Суна" чрез съобщение в Туитър.”*

1. Предписващи – (Соломом Паси – да се разположат НАТО-вски бази на територията в България)

Пример: „Соломон Паси: Злото никога не се оттегля без война” (1.09.2013)

*"Хизбулла" удрят „меките цели" - детски градини, училища, болници и т.н. Точно затова ние поискахме да бъдат изградени българо-американските военни бази на наша територия, защото те превръщат страната ни в една укрепена територия", заяви Паси.*

1. Дискиптивни – 12

Пример 1: “Ислямисти: Почти убихме лидера на “Хизбула” (2.12.2013)

*“Представителите на сирийската опозиция съобщиха, че на 30 ноември са опитали да ликвидират лидера на “Хизбула”* [*Хасан Насрала*](http://www.24chasa.bg/Article.asp?ArticleId=2178087)*. По техни данни Насрала е ранен и е в болница.*

*Сирийските опозиционери твърдят, че успели да взривят тайния команден пункт на “Хизбула” в Бинт Джбейл, до границата с Израел. Загинали са 22-ма души от охраната на лидера на шиитската групировка.*

Пример 2: „23 трупа след атентат в Бейрут до посолството на Иран» (12.11.2013)

*Сирийският конфликт изостри силно етническото напрежение в страната. Иран подкрепя ливанската шиитска групировка "Хизбула", която изпраща бойци в Сирия да се бият на страната на Башар Асад.*

1. **Метафори във в. 24 часа**
2. Страхил Ангелов злепостави България и ни вкарва в международен скандал; тотално неразбиране; подкрепа за режима на Башар Асад; обяснението е още по-скандално; писмо за подкрепа на югославския диктатор Милошевич; Станишев зае страната на ливанската радикална организация „Хизбула"; незабавната оставка.
3. светът се прости с Мандела и Тачър; израелски удар.
4. спретнал атентата в Бургас;един от най-приближените хора; "Хизбула" веднага заподозря Израел; Израел стои зад убийството на Хасан ал Лакис; Властите в Тел Авив обаче отрекоха твърденията.
5. "Хизбула" обвини Саудитска Арабия;Хасан Насрала обвини Саудитска Арабия; „Хизбула" открито обвинява саудитското кралство; остро изказване; Иран на страната на правителството в сирийския конфликт.
6. Няма нито 1 метафора, само факти
7. МВР и прокуратурата натопили Йоско Костибродския; групата, която стои зад разбитата лаборатория за амфетамини; наркоканалите има опасност да преминат в ръцете на ислямските екстремисти; нелегалните имигранти от Близкия Изток са много лесен инструмент за пренос на дрога; формиране на една нестабилност около тези канали; ислямските терористични мрежи.
8. силно етническото напрежение в страната; бойци в Сирия се бият на страната на Башар Асад; Южен Бейруте смятан за крепост на "Хизбула"; кървави атаки.
9. един от тях може да е свързан с терористичната организация "Ислямска държава за Ирак и Сирия"; редиците на сирийската опозиция; близки до военното формирование на Хизбула.
10. най-близкото му обкръжение; Асад разкритикува Запада; Западът вярва повече на "Ал Кайда".
11. терористичната атака; спецчасти за операции в чужбина; действали на своя глава; атентатът в България е бил поръчан от Иран; разузнаване и борба с тероризма; изглежда, "Хизбула" са реализирали заговора сами; "Джерузалем пост" припомня; съвместна операция; с годините "Ал Кудс" изградиха международна мрежа; хора от иранската диаспора, които могат да бъдат привлечени; според западни представители; контраатака срещу операциите; забавяне на иранската ядрена програма; изгради народни клетки на "Хизбула" по целия свят"; , "Хизбула" се превърна в най-влиятелната сила; лидерите на "Хизбула" продължават да се подчиняват на Техеран; Касем Сюлеймани е човекът, който преобразява Близкия изток.
12. Иран гради шиитска ос, Рияд – сунитска**;** баасисткият режим.
13. Германия обяви**;** сирийският президент Башар Асад е дал заповед.
14. Злото никога не се оттегля без война**;** "Вие защо защитавате „Хизбула"?; защитава справедлива кауза; вие го правите (за защитата); конфликтът в Сирия; "Хизбулла" удрят; „меките цели"; (военните бази) превръщат страната ни; укрепена територия.
15. Как може да реагира Дамаск при удар;Атака над Израел; сирийският режим е прекалено ангажиран; (режимът) провокира непредвидима ответна реакция; предизвика по-голяма война; Сирия може да използва “Хизбула”; атаки над САЩ и Запада; иранските власти може да бъдат засегнати; Техеран иска да разгледа възможностите за диалог със Запада; трудна позиция; достатъчно проблеми; по-добре да стои настрана (Хизбула).
16. **Теми**
17. Смъртта на лидер от Хизбула
18. Действията на Хисбула в международен план
19. Действия срещу Хизбула
20. Хизбула във връзка с българската политика и конкретни случай в България
21. **Исторически позовавания (Референции)**
22. Пучът срещу Горбачавов (Елцин) (*По време на пуча срещу Горбачов лидерът на социалистите Александър Лилов така и не успя "да получи информация какво става".)*
23. Подкрепа на югославския диктатор Милошевич.
24. Дори се появиха твърдения, че БСП са посредничили между Саддам и Милошевич.
25. Лидерът на БСП и президент на ПЕС Сергей Станишев е изпратил депутата си в Сирия.
26. Атентатът в Бургас (*Хасан ал Лакис - един от лидерите на "Хизбула", който бе застрелян пред дома си в Ливан в сряда, е основният идеолог и организатор на* [*атентата в Бургас*](http://www.24chasa.bg/Article.asp?ArticleId=2156733).)
27. Двата самоубийствени атентата срещу иранското посолство в Бейрут. *(Лидерът на ливанската въоръжена групировка „Хизбула" - Хасан Насрала обвини Саудитска Арабия за двата самоубийствени атентата срещу иранското посолство в Бейрут.)*
28. Разбитата лаборатория за амфетамини през 2007 г. (*Бившият шеф на РЗБОП-Благоевград заяви още, че в групата, за която е установено, че стои зад разбитата лаборатория за амфетамини през 2007 г. в Пасарел, има хора на Хизбула.)* (2)
29. близки до военното формирование на Хизбула, "Ал Мусра", която се води подразделение на "Ал Кайда" и на други по-малки терористични групировки. (2)
30. "Ал Кудс" е да "изгради народни клетки на "Хизбула" по целия свят".
31. Баасисткият режим на Саддам
32. “Хизбула”осъществи атаки над САЩ и Запада в чужбина.

1. Изследователският проект е подкрепен финансово от Централния фонд за стратегическо развитие към Настоятелството на Нов български университет, 2013. Проектът е междудепартаментен с ръководители проф. Толя Стоицова, д.н., департамент „Масови комуникации“ и доц. д-р Мира Майер, департамент „Политически науки“. [↑](#footnote-ref-1)
2. Нов български университет разработи специална програма и акции за подпомагане семействата на сирийските бежанци, включително занимания на сирийски деца на територията на университета. [↑](#footnote-ref-2)
3. „Протести срещу бежанците се проведоха в столицата“, 13 ноември 2013. <http://dariknews.bg/view_article.php?article_id=1168246&audio_id=154024> (14 юли 2014); „Протести в Розово заради настаняване на сирийски бежанци“, 24 април 2014. <https://www.youtube.com/watch?v=7lEvzQia-eQ> (14 юли 2014) [↑](#footnote-ref-3)
4. Майер, Мира и Стоицова, Толя. Неясният силует на Хизбула: Един щрих към медийния портрет на организацията” (студия). Годишник на Департамент „Масови комуникации“ 2013. Издателство на НБУ, 2014, ISSN 1310-8670. [↑](#footnote-ref-4)
5. Pollio, Howard R., Stoitsova, Tolya and Snellen, Anne. “Life and Death in a Time of Terror”. New Bulgarian Uniwersity Publishing House, 2011, 323 p. [↑](#footnote-ref-5)
6. Стоицова, Толя. „Хизбула“ в огледалото на българската пресата на фона на конфликта в Сирия: Една година по-късно, подготовка на студия за Годишник 2014 на Департамент „Масови комуникации“, НБУ. [↑](#footnote-ref-6)